|  |
| --- |
| **UURIMISTÖÖ JÄTKUTAOTLUSE KAASKIRI KOOSKÕLASTUSE SAAMISEKS TARTU ÜLIKOOLI INIMUURINGUTE EETIKA KOMITEELT** |

**1. PROJEKTI NIMETUS**

Riigikaitse alase inimressursi kompleksuuring Kaitseväes

**2. VASTUTAV UURIJA**

ees- ja perekonnanimi: Kadri Kallip  
töökoht: Kaitseväe Akadeemia  
töökoha aadress: Riia 12, Tartu 51013

**3. EETIKAKOMITEE POOLT VÄLJASTATUD KOOSKÕLASTUSTE NUMBRID**

Tartu Ülikooli inimuuringute eetika komitee luba nr 271/T-7 (19.06.2017).

Tartu Ülikooli inimuuringute eetika komitee luba nr 281/M-14 (16.04.2018).

Tartu Ülikooli inimuuringute eetika komitee luba nr 300/M-22 (20.01.2020).

Tartu Ülikooli inimuuringute eetika komitee luba nr 302/M-27 (16.03.2020).

Tartu Ülikooli inimuuringute eetika komitee luba nr 307/M-20 (20.04.2020).

Tartu Ülikooli inimuuringute eetika komitee luba nr 319/M-12 (15.06.2020).

Tartu Ülikooli inimuuringute eetika komitee luba nr 323/M-22 (21.09.2020).

Tartu Ülikooli inimuuringute eetika komitee luba nr 327/M-13 (19.10.2020).

Tartu Ülikooli inimuuringute eetika komitee luba nr 332/M-26 (21.12.2020).

Tartu Ülikooli inimuuringute eetika komitee luba nr 340/M-20 (19.04.2021).

Tartu Ülikooli inimuuringute eetika komitee luba nr 352/M-18 (15.11.2021).

Tartu Ülikooli inimuuringute eetika komitee luba nr 356/M-20 (20.12.2021).

Tartu Ülikooli inimuuringute eetika komitee luba nr 364/M-17 (16.05.2022).

Tartu Ülikooli inimuuringute eetika komitee luba nr 384/M-23 (20.11.2023).

Tartu Ülikooli inimuuringute eetika komitee luba nr 387/M-9 (19.02.2024).

Tartu Ülikooli inimuuringute eetika komitee luba nr 389/M-4 (15.04.2024).

**4. TEHTAVA MUUDATUSE SELGITUS**

Riigikaitse alase inimressursi kompleksuuring on igal aastal ajateenijate ja reservväelaste seas läbiviidav uuring. Ajateenijate küsitlus toimub kahel korral teenistuse jooksul - teenistuse alguses ja lõpus. Reservväelaste küsitlused viiakse läbi suurõppuste (nt Kevadtorm, SIIL jne) ja lisaõppekogunemiste (nt OKAS jne) raames. Käesoleva muudatuse sisuks on reservväelaste suurõppuste ankeedi täiendamine.

Suurõppuste ankeet koosneb nii püsiosa kui ka muutuva osa küsimustest. Põhiosa sisaldab küsimusi sotsiaal-demograafiliste andmete, hoiakute, motivatsiooni ning õppekogunemise osas antud hinnangute ja tagasiside kohta. Muutuva osa teemad määratletakse enne õppuse toimumist ning seal käsitletakse Eesti kaitseväe jaoks kõige aktuaalsemaid teemasid. Põhiosa küsimusi esitatakse igas õppuse küsitlusankeedis, et tagada uuringu järjepidevus ja aegread. Muutuvateks osadeks on nii üksusi puudutav info (erinevatele õppustele kutsutakse kas reservväelasi ja/või kaitseliitlasi) kui ka üks kord või ajalise korduvusega uuringusse lisatud aktuaalsed uurimisteemad. Reservväelaste küsitlusi viiakse läbi veebi teel pärast õppuse toimumist, et vastajal oleks võimalik küsitlusele vastata endale sobivas kohas ja ajal.

Suurõppuste ankeetküsitluse kooskõlastasime viimati 2024. aasta aprillis (389/M-4). **Kuna aprilli teises pooles selgusid Kaitseväe, Kaitseministeeriumi ja Kaitseliidu kui tellija ja/või õppuste korraldajate poolsed täpsustused, siis sellest tulenevalt esitame täiendatud ankeedi kooskõlastamisele ja palume taotluse kiirkorras läbivaatamist.** Metodoloogilisi muudatusi vahepeal toimunud ei ole.

Suurõppuste ankeet

*Muudatused püsiosas*

Alates 2023. aastast on Eesti Kaitseväes, Kaitseministeeriumis ja Kaitseliidus fookusesse tõusnud rühmasidususe temaatika, mistõttu viidi õppuse Ussisõnad 2023 raames läbi ka juhtimisalaseid koolitusi, kus see teema oli kesksel kohal. Ka sel aastal viiakse reservväelaste seas läbi juhtimisalaseid seminare, kus põhirõhk on rühmasidususel, aga ka rühmaliikmete omavahelise suhtluse suurendamisel nii õppuste kui ka õppuste välisel ajal. Sellest tulenevalt on vajadus kaardistada hetkeolukord rühmasidususe ja suhtlemise osas, et 2025. aastal oleks võimalik hinnata sel aastal toimuvate juhtimisalaste koolituste mõju. Seega on ankeeti lisatud küsimusi, mis puudutavad nii rühmaliikmete omavahelist suhtlemist (**küsimused 34-41**) kui ka rühmasidusust (**küsimus 42**). Rühmasidusust puudutavate väidete puhul on aluseks võetud Sieboldi (2009[[1]](#footnote-2)), Salo (2008[[2]](#footnote-3), 2011[[3]](#footnote-4)) ja Salo & Sieboldi (2008[[4]](#footnote-5)) skaalasid ning 15 väite puhul on keskseteks teemadeks usalduse tunnetamine, moraal, koostöö ja juhtimise kvaliteet. Tegemist on uue küsimusega, mida varasemalt ei ole reservväelastelt küsitud.

Selleks, et õppusel osalenud isikud saaksid suhtlemist puudutavate küsimuste puhul vastata ainult nendele küsimustele, mis on ainult neile mõeldud, siis on täpsustatud **küsimust 16**. Lisatud on vastusevariant „muu“, mis on mõeldud neile, kes on rühmaülemast kõrgemal ametikohal (nt kompaniiülemad ja kompaniiülemate abid) ning täpsustatud on esimesi vastusevariante, et väheneks võimalus, et vastajad valivad vale vastusevariandi.

Kuna oluline on kaardistada, kui paljusid rühmakaaslasi reservväelased enne õppust teadsid, siis on lisatud **küsimus 34**. Küsimused „ Enne õppusele tulekut, kas Te suhtlesite oma jao ja/või rühmaga?“ ja „Enne õppusele tulekut, kas Te suhtlesite oma jao- ja/või rühmakaaslastega?“ on asendatud **küsimustega 35–39** ning uuritakse täpsemalt, kas suheldud on jaoülematega, rühmaülematega ning rühmakaaslastega. Sealjuures, rühmaülemate kohta saavad hinnanguid anda sõdurid, jaoülemad, rühmavanemad ja rühmaülemaabid ning jaoülemate osas saavad kommentaare lisada vaid sõdurid. Kogu rühma osas saavad oma mõtteid esitada kõik, v.a need, kes on valinud ametikoha küsimuse juures „muu“. Lisaks uuritakse neilt, kes ei ole suhelnud oma rühmaülemaga, põhjuseid, miks nad ei ole oma rühmaülemaga suhelnud.

**Küsimuste 40 ja 41** sõnastusi on täpsustatud, et küsimused oleksid vastajate jaoks selgemad ja loogilisemad.

**Sissejuhatavas tekstis** on täpsustatud küsimustiku täitmisele kuluvad ligikaudset aega.

**Küsimuse 14** puhul on asendatud „kaitseväelane“ tekstiga „kaitseliitlane“ ja **küsimuse 44** puhul on sõna „lisaõppekogunemine“ asendatud sõnaga „õppekogunemine“.

\*\*\*

Ankeet koos eristatud täiendustega on lisatud jätkutaotluse lisasse, kus punases kirjas on tähistatud igasugused muudatused ning siniselt on välja toodud muudetud teksti algne versioon. Et ankeedist saaks parema ülevaate, siis ei ole ankeedis eristatud ka püsiosa küsimusi, vaid välja on toodud ainult muutuva osa küsimused, kus küsimuse ette on lisatud märge [muutuv osa]. Ka on ühes ankeedis esitatud nii osalejatele kui ka mitteosalejatele mõeldud küsimused. Selleks, et paremini eristada, kellele on küsimus suunatud, siis on küsimuse ette lisatud [kõigilt], kui küsimust küsitakse kõigilt, [osalejatelt], kui küsimust küsitakse ainult osalejatelt ja [mitteosalejatelt], kui küsimust küsitakse ainult mitteosalejatelt.

**5. ESITATUD DOKUMENTIDE NIMEKIRI**

1. Jätkutaotluse avaldus
2. Lisa 1. Suurõppuse ankeet

**6. KIRJA SAATJA ANDMED**

ees- ja perekonnanimi: Kadri Kallip  
aadress: Kaitseväe Akadeemia, Riia 12, Tartu 51013  
telefoninumber: 717 6267 e-post: [kadri.kallip@mil.ee](mailto:kadri.kallip@mil.ee)

kontakt-postiaadress: Kaitseväe Akadeemia, Riia 12, Tartu 51013  
allkiri: allkirjastatud digitaalselt

1. Siebold, G. (2007). The Essence of Military Group Cohesion. Armed Forces & Society, 33(2), 286-295. [↑](#footnote-ref-2)
2. Salo, M. (2008). Import of Vertical Cohesion and the Linking Pin Function in the Military. Tiede ja ase, 66, 45-67. [↑](#footnote-ref-3)
3. Salo, M. (2011). United we stand, devided we fall: a standard model of unit cohesion. Helsinki: Unigrafia. [↑](#footnote-ref-4)
4. Salo, M., & Siebold, G. (2008). Variables impacting peer group cohesion in the Finnish conscript service. Journal of Political and Military Sociology, 36(1), 1-18. [↑](#footnote-ref-5)